SEAOIL งบ Q2/58 ไม่ประทับใจ พลิกขาดทุน 1.03 ลบ.
SEAOIL เศร้า Q2/58 พลิกขาดทุน 1.03 ลบ. จากมีกำไร 22.81 ลบ. เมื่อปีก่อน หลังรับรู้ส่วนแบ่งผลขาดทุนในการร่วมค้า "บ.แพนโอเรียนท์ เอ็นเอนยี่" ขณะเดียวกันช่วง 6 เดือนแรกพลิกขาดทุน 2.88 ลบ. จากมีกำไร 39.11 ลบ. เมื่อปีก่อน
11 ส.ค. 2558

บริษัท ซีออยล์ จำกัด (มหาชน) หรือ SEAOIL รายงานผลการดำเนินงานไตรมาส 2/58 สิ้นสุดวันที่ 30 มิ.ย. (รวมบริษัทย่อย) มีผลขาดทุนสุทธิ 1.03 ล้านบาท หรือขาดทุนสุทธิ 0.00 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 22.81 ล้านบาท หรือมีกำไรสุทธิ 0.11 บาทต่อหุ้น
ขณะเดียวกันผลการดำเนินงานช่วง 6 เดือนแรกมีผลขาดทุนสุทธิ 2.88 ล้านบาท หรือขาดทุนสุทธิ 0.01 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 39.11 ล้านบาท หรือมีกำไรสุทธิ 0.20 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากบริษัทรับรู้ส่วนแบ่งผลขาดทุนในการร่วมค้า บริษัท แพน โอเรียนท์ เอ็นเนอยี่ (สยาม) ลิมิเต็ด หรือ POES จำนวน 8.03 ล้านบาท ขณะที่ค่าใช้จ่ายในการขายและบริหารเพิ่มขึ้น 59% เมื่อเทียบกับงวดเดียวกันเมื่อปีก่อน